Cuneiform Tablet Kt c/k 1510 (AKT 9a 75)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na um-mì-ṭá-ba-at qí-bi-ma um-ma ki-na-a-ma ú ša-ad-a-šùr-ma a-ma-kam a-ší-a-am ša be-lí-ki qá-ta-ki lu dá-na a-dí IŠTAR-ba-ni ú be-lá-nu-um i-lu-ku-ni-ni a-ší-a-am ša be-lí-ki a-ma-ma-an lá tù-šé-ri lu qá-qí-dum ša KÙ.BABBAR lu UD.KÁ.BAR ú sú-pá-ni lu pá-šu-ri lu qá-áb-li-a-tum ša-ṣí-ri a-ma-kam a-dí IŠTAR-ba-ni ú be-lá-nu-um i-lu-ku-ni-ni a qá-tí IŠTAR-ba-ni ú be-lá-ni-im pì-iq-dí mì-ma a ší-im ša i-ba-ší-ú lá li-bi₄ DINGIR-ma a-bu-ni a ší-im-tí-šu i-ta-lá-ak té-dí-i-ma a-tí iš-tù bu-lu-uṭ a-bi₄-a du-lam áš-du-ud ú ú-ma-am a-du-li-im-ma e ta-aṣ-ba-tí-ni šu-ma um-mì a-tí a ma-lá lá ḫa-lu-qí-a ep-ší-ni šu-ma ta-da-gi₅-li-ma a-ḫi lá ri-mu-um a-ma-kam a-dí a-ni-tám i qá-tí-a lá a-ni-tám té-er-tí-ki šé-bi-li-im a-na-kam ta-da-gi₅-li-ma lá 1 GÍN KÙ.BABBAR